Vicente del Bosque

Vicente del Bosque González (lahir 23 Disember 1950) merupakan bekas pemain bola sepak Sepanyol yang kini merupakan pengurus pasukan kebangsaan Sepanyol. Beliau berjaya membawa Sepanyol menjadi juara Eropah sebanyak dua kali iaitu pada 2008 dan 2012. Paling tidak melupakan apabila den Bosque berjaya mencipta sejarah Sepanyol menjadi juara dunia buat pertama kali pada Piala Dunia FIFA 2010. Beliau membawa era kegemilangan pasukan Sepanyol. Selain itu, del Bosque juga melatih pasukan Real Madrid dari 1999 sehingga 2003 yang berjaya menjuarai Liga Juara-Juara Eropah.

Kerjaya pengurus
Pasukan kebangsaan Sepanyol
Pada 11 Mac 2008, del Bosque diumumkan menggantikan tempat Luis Aragonés sebagai jurulatih pasukan kebangsaan Sepanyol, beliau disahkan secara rasmi pada 15 Julai 2008.

Sepanyol di bawah del Bosque dalam kempen kelayakan Piala Dunia FIFA 2010 amat berjaya apabila mereka menewaskan Bosnia dan Herzegovina (1-0), Armenia (4-0), Estonia (3-0), Belgium (2-1).

Pada 9 Jun 2009, dalam satu perlawanan persahabatan menentang Azerbaijan di mana Sepanyol menang 6-0, del Bosque menjadi pengurus pertama dalam sejarah bola sepak yang memenangi 10 perlawanan pertama pasukan kebangsaan. Pada 14 Oktober 2009, Sepanyol memenangi semua perlawanan kelayakan Piala Dunia 2010 dan layak ke secara rasmi ke Piala Dunia FIFA 2010.

Pada 7 Julai 2010, Sepanyol mengejutkan dunia apabila mereka berjaya ke perlawanan akhir buat pertama kali selepas menewaskan Jerman, 1-0, Dalam perlawanan akhir, Sepanyol akhirnya menjulang trofi Piala Dunia mereka selepas menewaskan Belanda 1-0 pada masa tambahan hasil jaringan Andrés Iniesta.

Pada 1 Julai 2012, del Bosque berjaya membawa Sepanyol menjuarai Kejohanan Bola Sepak Eropah 2012 buat kali ketiga. Sepanyo menewaskan Itali 4-0 pada perlawanan akhir.

Pada Piala Konfederasi FIFA 2013 di Brazil, Sepanyol berjaya ke perlawanan akhir bertemu dengan Brazil namun tewas 3-0. Del Bosque merasakan bahawa taktik tiki taka beliau mungkin membawa kekalahan.

Pada Piala Dunia FIFA 2014, Sepanyol mengulang kembali sejarah pahit Piala Dunia 1998 apabila mereka tersingkir pada peringkat kumpulan selepas tewas 5-1 kepada Belanda dan tewas 2-0 kepada Chile. Sepanyol kemudian menang 3-0 ke atas Australia. Ini kali ketiga Sepanyol tewas pada lima jaringan kepada Scotland pada 1963 dan kepada Brazil pada 1950.

Vicente del Bosque mengatakan bahawa beliau mungkin akan melepaskan jawatannya sebagai pengurus Sepanyol selepas Euro 2016.

Statistik

 Pasukan Negara Dari Sehingga RekodCastilla11 Jun 198725 Jun 1990Real Madrid7 Mac 199430 Jun 1994Real Madrid21 Januari 199624 Januari 1996Real Madrid17 November 199923 Jun 2003Beşiktaş8 Jun 200427 Januari 2005Sepanyol1 Julai 2008KiniJumlah

Penghargaan
Pemain
Real Madrid 
La Liga (5): 1974–75, 1975–76, 1977–78, 1978–79, 1979–80
Copa del Rey (4): 1973–74, 1974–75, 1979–80, 1981–82

Pengurus
Real Madrid
La Liga (2): 2000–01, 2002–03
Supercopa de España (1): 2001
Copa Iberoamericana (1): 1994
Liga Juara-Juara UEFA (2): 1999–2000, 2001–02
Piala Super UEFA (1): 2002
Piala Antara Benua (1): 2002

Sepanyol
Piala Dunia FIFA (1): 2010
Kejohanan Bola Sepak Eropah (1): 2012

Individu
 Jurulatih Terbaik Kelab UEFA (2): 2000, 2002
 Jurulatih Kelab Terbaik Dunia IFFHS: 2002
 Jurulatih Terbaik Dunia FIFA: 2012

Rujukan

Category:Kelahiran 1950
Category:Orang hidup
Category:Pemain bola sepak Sepanyol
Category:Pemain Real Madrid
Category:Pemain CD Castellón
Category:Pemain Córdoba CF
Category:Pemain UEFA Euro 1980
Category:Pengurus Piala Dunia FIFA 2010
Category:Pengurus Piala Dunia FIFA 2014
Category:Pengurus UEFA Euro 2012
Category:Pengurus bola sepak Sepanyol
Category:Pengurus Real Madrid CF
Category:Pengurus pasukan bola sepak kebangsaan Sepanyol
Category:Pengurus Beşiktaş J.K.